Позірк Езуса не з’яўляецца нейтральным, ці яшчэ горш, халодным і абыякавым, таму што Ён заўсёды глядзіць вачыма сэрца. І Яго сэрца настолькі адчувальнае і літасцівае, што Ён можа зразумець нават самыя схаваныя патрэбы людзей. Больш за тое, Яго спачуванне не азначае толькі эмацыйнай рэакцыі на сітуацыі чалавечых цяжкасцей, гэта нашмат больш: стаўленне і схільнасць Бога адносна чалавека і яго гісторыі. Езус выступае ў якасці рэалізацыі адмысловай увагі і клопату Бога адносна свайго народа.